Na osnovu Odluke Vijeća Univerziteta u Sarajevu - Prirodno-matematičkog fakulteta, broj: 01/06-1800/1-2026 od 03.09.2026. godine, Odluke Vijeća Univerziteta u Sarajevu - Prirodno-matematičkog fakulteta, broj: 01/06-1800/2-2026 od 17.09.2026. godine, Odluke Vijeća Univerziteta u Sarajevu - Prirodno-matematičkog fakulteta, broj: 01/06-1965/1-2026 od 17.09.2026. godine i Odluke Senata Univerziteta u Sarajevu, broj: 01-16-50/26 od 30.09.2026. godine, raspisuje se
  KONKURS/NATJEČAJ

za izbor nastavnika i saradnika na

Univerzitetu u Sarajevu - Prirodno-matematičkom fakultetu
· NASTAVNIK u zvanje VANREDNOG PROFESORA za oblast: „Analiza“ na Univerzitetu u Sarajevu – Prirodno-matematičkom fakultetu, Odsjek za matematičke i kompjuterske nauke – 1 izvršilac sa punim radnim vremenom; 
· NASTAVNIK u zvanje VANREDNOG PROFESORA za oblast: „Teorijska kompjuterska nauka“ na Univerzitetu u Sarajevu – Prirodno-matematičkom fakultetu, Odsjek za matematičke i kompjuterske nauke – 1 izvršilac sa punim radnim vremenom; 
· NASTAVNIK u zvanje DOCENTA za oblast: „Regionalno i prostorno planiranje“ na Univerzitetu u Sarajevu – Prirodno-matematičkom fakultetu, Odsjek za geografiju– 1 izvršilac u obimu 20% nastavne norme; 
· SARADNIK u zvanje VIŠI ASISTENT za oblast: „Fizička geografija“ na Univerzitetu u Sarajevu – Prirodno-matematičkom fakultetu, Odsjek za geografiju – 1 izvršilac sa punim radnim vremenom;
· SARADNIK u zvanje ASISTENT za oblast: „Društvena geografija“ na Univerzitetu u Sarajevu – Prirodno-matematičkom fakultetu, Odsjek za geografiju – 1 izvršilac sa punim radnim vremenom; 
· SARADNIK u zvanje ASISTENT za oblast: „Funkcionalna biologija“ na Univerzitetu u Sarajevu – Prirodno-matematičkom fakultetu, Odsjek za biologiju – 1 izvršilac sa punim radnim vremenom; 
Pored općih zakonskih uvjeta, potrebno je da kandidati ispunjavaju uvjete utvrđene članom 112. Zakona o visokom obrazovanju ("Službene novine Kantona Sarajevo", broj: 36/22):
Uz svojeručno potpisanu prijavu na konkurs za izbor akademskog osoblja u naučno-nastavno zvanje, kandidati koji se prijavljuju prilažu dokaze da ispunjavaju minimalne uvjete za izbor, kako slijedi:
· Vanredni profesor:  proveden  najmanje  jedan  izborni  period  u  zvanju  docenta, minimalno pet naučnih radova u priznatim publikacijama objavljenih nakon izbora u zvanje docenta, od čega su dva naučna rada objavljena u publikacijama indeksiranim u relevantnim naučnim bazama, objavljena knjiga, originalni stručni uspjeh kao što je projekt,  patent  ili originalni metod, te uspješno mentorstvo najmanje dva kandidata za stepen drugog ciklusa/integriranog studija, odnosno ekvivalenta;
· Docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama od čega je jedan naučni rad objavljen u publikaciji relevantnim naučnim bazama podataka;
· Viši asistent: završen drugi ciklus studija ili njegov ekvivalent s najmanje 300 ECTS, 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;
· Asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;
Kandidati za izbor nastavnika dostavljaju:

· Prijavu za koje mjesto nastavnika konkurišu uz obavezu navođenja priložene dokumentacije i zakonskih uslova za izbor za koji se prijavljuju;

· Biografiju/životopis,

· Ovjerene kopije diploma odgovarajućeg fakulteta za oblast na koju konkuriše (visoke stručne spreme, naučnog stepena magistra i naučnog stepena doktora, odnosno diplome I (prvog), II (drugog), odnosno integriranog i III (trećeg) ciklusa studija po Bolonji ili Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku),
· Bibliografiju (priložiti: radove, udžbenike, knjige, monografije i dr.),

· Ovjerena kopija dokaza o najmanje jednom provedenom izbornom periodu u prethodnom zvanju u slučaju prijave u zvanje vanrednog profesora,
· Dokaz o uspješno obavljenom mentorstvu u slučaju prijave u zvanje vanrednog profesora,
· Podaci o nagradama i priznanjima u vezi sa odgovarajućom naučnom oblasti, ukoliko ih posjeduju, 
· Dokaz o originalnom stručnom uspjehu, kao što je projekt, patent ili originalni metod u slučaju prijave u zvanje vanrednog profesora
· Dokaz o provedene dvije trećine izbornog perioda u zvanju na visokoškolskoj ustanovi na kojoj je biran u slučaju prijevremenog izbora.
Kandidati za izbor saradnika dostavljaju:

· Prijavu za koje mjesto saradnika konkurišu uz obavezu navođenja priložene dokumentacije;

· Biografiju/životopis;

· Ovjerenu kopiju diplome odgovarajućeg fakulteta za oblast na koju konkuriše, kojom dokazuje ispunjavanje minimalnih uslova za izbor u naučno-nastavno zvanje asistenta, odnosno ovjerenu kopiju Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku;

· Ovjerenu kopiju uvjerenja o položenim ispitima, odnosno dodatka diplomi, kojom dokazuje ispunjavanje minimalnih uslova za izbor u naučno-nastavno zvanje saradnika;

Kandidati koji se prijavljuju shodno članu 176. Zakona o visokom obrazovanju ("Službene novine Kantona Sarajevo", broj: 36/22), pored općih zakonskih uvjeta, potrebno je da ispunjavaju uvjete utvrđene članom 96. Zakona o visokom obrazovanju ("Službene novine Kantona Sarajevo", broj: 33/17, 35/20, 40/20 i 39/21):

· Vanredni profesor: proveden najmanje jedan izborni period u zvanju docenta, najmanje pet naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka, objavljena knjiga i originalni stručni uspjeh kao što je projekt, patent ili originalni metod, sve nakon izbora u zvanje docenta,  te  uspješno  završeno  mentorstvo  najmanje  jednom  kandidatu za stepen drugog ciklusa studija, odnosno reformiranog/integriranog studija;
· Viši asistent: stepen drugog ciklusa (magisterij), odnosno integrisani ciklus studija, proveden izborni period u zvanju asistenta i sa najnižom prosječnom ocjenom i na prvom i drugom ciklusu studija 8 ili 3,5;
Kandidati za izbor nastavnika dostavljaju:

· Prijavu za koje mjesto nastavnika konkurišu uz obavezu navođenja priložene dokumentacije i zakonskih uslova za izbor za koji se prijavljuju;

· Biografiju/životopis,

· Ovjerene kopije diploma odgovarajućeg fakulteta za oblast na koju konkuriše (visoke stručne spreme, naučnog stepena magistra i naučnog stepena doktora, odnosno diplome I (prvog), II (drugog), odnosno integriranog i III (trećeg) ciklusa studija po Bolonji ili Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku),

· Bibliografiju (priložiti: radove, udžbenike, knjige, monografije i dr.),

· Ovjerena kopija dokaza o najmanje jednom provedenom izbornom periodu u prethodnom zvanju,

· Dokaz o uspješno obavljenom mentorstvu,
· Podaci o nagradama i priznanjima u vezi sa odgovarajućom naučnom oblasti, ukoliko ih posjeduju, 

· Dokaz o originalnom stručnom uspjehu, kao što je projekt, patent ili originalni metod;
· Dokaz o tri objavljena naučna rada/uspješnom vođenju projekta kao ekvivalentu, odnosno supstituciji za opravdano neispunjavanje uvjeta objavljene knjige/mentorstva u skladu sa članom 115. stav (2) Zakona o visokom obrazovanju;
Kandidati za izbor saradnika dostavljaju:
· Prijavu za koje mjesto saradnika konkurišu uz obavezu navođenja priložene dokumentacije;
· Biografiju/životopis;
· Ovjerene kopije diploma odgovarajućeg fakulteta za oblast na koju konkuriše (visoke stručne spreme i naučnog stepena magistra ili ovjerena kopija diplome I (prvog) i II (drugog) ciklusa studija), odnosno integriranog studija ili Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku;
· Ovjerenu kopiju uvjerenja o položenim ispitima na diplomskom i dodiplomskom studiju, odnosno dodataka diplomi I (prvog) i II (drugog) ciklusa studija;
· Dokaz o provedenom izbornom periodu u zvanju asistenta.
Svi kandidati koji se prijavljuju za izbor nastavnika i saradnika, obavezni su u prijavi naznačiti ukoliko se prijavljuju shodno odrebi člana 176. Zakona o visokom obrazovanju ("Službene novine Kantona Sarajevo", broj: 36/22).

Svi kandidati, pored navedenih dokaza, dostavljaju originalni izvod iz matične knjige rođenih i uvjerenje o državljanstvu Bosne i Hercegovine (ne starije od 6 mjeseci) ili ovjerene kopije navedenih dokumenata. Preporuka je da svi listovi Prijave sa priloženom dokumentacijom, osim  radova, udžbenika, knjiga, monografija i sl. budu čvrsto uvezani, sa numerisanim stranicama i parafirani od strane kandidata.
Napomena: Konkurs/natječaj ostaje otvoren 15 dana od dana objavljivanja. Prijave kovertirane slati na adresu Univerziteta u Sarajevu - Prirodno-matematički fakultet, ul. Zmaja od Bosne br. 33/III, putem pošte (sa naznakom za konkurs i koje mjesto) ili direktno na Protokol, soba 319/III (visoka zgrada) od 9-15h. 
Na koverti obavezno naznačiti ime i prezime, adresu, kontakt telefon i e-mail adresu. Bliže informacije se mogu dobiti na telefon: 033/723-778.
Nepotpune i neblagovremene prijave, prijave kandidata koji ne ispunjavaju uslove konkursa/natječaja kao i prijave koje sadrže neovjerene kopije tražene dokumentacije neće se uzeti u razmatranje.

